קתדרלת הדוויג הקדושה

קתדרלת הדוויג הקדושה (בגרמנית: Sankt Hedwigskathedrale - זנקט הדוויגס קתדראלֶה) היא קתדרלה קתולית בכיכר בבל שבמרכז ברלין בירת גרמניה.

היסטוריה
הקתדרלה נבנתה במאה ה-18 לאחר שפרידריך הגדול, מלך פרוסיה התיר את בניתה. הכנסייה נבנתה בין השנים 1747–1773 על פי תוכניות של גאורג ונצסלאוס פון קנובלסדורף, כאשר על הבנייה פיקח יוהאן באומן. כיפת הקתדרלה נועדה לחקות את כיפת הפנתיאון ברומא. במאה ה-18 הייתה הכיפה עשויה עץ, אולם במאה ה-19, עם התפתחות הטכנולוגיה, נבנתה כיפה מברזל.

הקתדרלה קרויה על שם הדוויג הקדושה, פטרונית שלזיה.

בערב שלאחר ליל הבדולח ערך כומר הכנסייה, ברנהרד ליכטנברג תפילה לזכרם של היהודים שנהרגו על ידי הנאצים. ליכטנברג נאסר על ידי הנאצים ונהרג בדרכו למחנה הריכוז דכאו. בשנת 1965 הועברו עצמותיו של ליכטנברג לקריפטה של הקתדרלה.

הקתדרלה עלתה באש בעקבות הפצצות חיל האוויר המלכותי בשנת 1943 במסגרת מלחמת העולם השנייה. עבודות השיקום החלו בשנת 1952 והסתיימו בשנת 1963. פנים הקתדרלה המחודשת עוצב על ידי האנס שוויפרט.

קישורים חיצוניים 

 

ערכים שבהם תבנית בריטניקה אינה מתאימה
ברלין: כנסיות
הדוויג הקדושה
מבנים בגרמניה שנהרסו במלחמת העולם השנייה
כנסיות שנחרבו במלחמת העולם השנייה
טפטינים